Isroilda AQShning ilk harbiy bazasi faoliyatini boshladi

Isroilda 18-sentabr, dushanba kunidan AQShning harbiy bazasi faoliyatini boshladi. Bu haqda Isroil mudofaa armiyasi matbuot xizmati ma’lum qildi, deya xabar beradi “TASS”.

“Biz ilk bor Isroilda AQShning doimiy bazasini ta’sis etdik”, — dedi Isroil armiyasi aviatsiya mudofaasi boshqarmasi rahbari general Svika Xaymovich.
Matbuot xizmatiga ko‘ra, mamlakat janubidagi Isroil armiyasi havo mudofaasi maktabida joylashgan bazada doimiy asosda o‘nlab amerikalik askar xizmat o‘taydi.